Paska

Paska (moroi ba wehede Pascha bakha ba li Aram, li Yunani ba li Latin) ma Luo Wemaoso Yesu So'aya, no luo maulu te'amoni'ö bakha ba agama Niha Keriso, ba wanörö tödö wemaoso Yesu moroi ba gotalua zimate, salua ba ngaluo si tölu aefa teforöfa ba mate ia molo'ö zura Amabu'ulali Sibohou, ambö töra döfi 30. Ba wangowasaini luo Paska andre lafa'anö ira ira Niha Keriso faoma wuasö ba famoni 40 ngaluo wa'ara ba samigu föna Paska latörö tödöra wa'atohare Yesu ba Yerusalema, heza tefakao ba mate ia ba röfa. Inötö si 40 ngaluo andre to'ölö lafotöi ia inötö föna Paska ma Prapaska ba migu safuria föna Paska lafotöi ia Migu Ni'amoni'ö. Tebörögö Migu Ni'amoni'ö faoma luo Migu Palma, ba wanörö tödö zalua me irugi Yerusalema Yesu ba latema'ö ia niha faoma fondröni bulu nohi.Tefaböbö nohi ba zinumbua nifotöi palma (li Latin: ). Fao ba da'ö zinumbua bö'ö simane akhe, saku, btn. Tetohugö ia faoma si Tölu Ngaluo Ni'amoni'ö (li Indonesia: , li Inggris: ): Luo Kamis Ni'amoni'ö, heza latörö tödö wemanga safuria Yesu awö ndra nifahaönia; Luo Jumat Ni'amoni'ö, heza latörö tödö wamakao ba fa'amate Yesu ba röfa; Luo Sabtu Ni'amoni'ö, heza latörö tödö wemaoso Yesu moroi ba gotalua zimate ba zibongi.

Alua Migu Paska ero röfi ba mbaŵa si fabö'ö-bö'ö. Alua zimane börö me la'o'ö wangerai mbaŵa (li Inggris:  molo'ö kalender niha Yahudi, ba la'erai kalender ni'oguna'ö niha ma'ökhö molo'ö fangerai döfi (li Inggris: ). Ba ginötö Konsili Nikea si föföna (325) la'etu'ö wa aekhu Paska ba luo Migu aefa desa'a ma zui aefa italu'i khatulistiwa luo.

 Umbu 

Kategori:Agama
Kategori:Niha Keriso
Kategori:Teologi
Kategori:Paska